อัปเดต! เช็กลิสต์ตรวจรับรถยนต์ไฟฟ้า ครบทุกจุดก่อนเซ็นรับ

เช็กลิสต์ตรวจรับรถยนต์ไฟฟ้าคันใหม่ ใช้ได้ทุกค่าย ครบจบที่เดียว

การตรวจรับรถยนต์ไฟฟ้า (EV) นอกจากจะให้ความสำคัญกับความสมบูรณ์ภายนอกแล้ว ระบบซอฟต์แวร์ แบตเตอรี่แรงสูง จุดชาร์จไฟ และใต้ท้องรถยนต์ไฟฟ้า ก็เป็นอีกจุดสำคัญที่ต้องตรวจสอบให้ดีเช่นกัน

นอกจากนี้ รถยนต์ EV ยังมีชิ้นส่วนและอะไหล่ที่ซับซ้อนกว่ารถสันดาป ทั้งยังมีช่างผู้เชี่ยวชาญน้อยกว่ารถยนต์ทั่วไป ดังนั้น หากพบ Defect ในภายหลังอาจทำให้ใช้เวลาซ่อมบำรุงที่นานกว่าปกติ ทั้งยังเสี่ยงต่อการเกิดอุบัติเหตุด้วยเช่นกัน

ด้วยเหตุนี้ ก่อนตัดสินใจเซ็นรับรถยนต์ไฟฟ้าคันใหม่ อย่าลืมตรวจสอบรถยนต์ให้ครบถ้วนตามเช็กลิสต์ที่นำมาฝากในบทความนี้ก่อนสตาร์ทรถยนต์ออกจากโชว์รูมด้วย

เลือกอ่านประเด็นที่สนใจ:

การตรวจสอบภายนอกและตัวถังของรถยนต์ไฟฟ้า

การตรวจสอบระบบซอฟต์แวร์และหน้าจอ (Software)

การตรวจสอบระบบไฟฟ้าและอุปกรณ์ชาร์จ (Charging Equipment)

การตรวจสอบใต้ท้องรถยนต์ (Underbody Inspection)

เอกสารสำคัญที่ต้องได้รับในวันออกรถใหม่

1. การตรวจสอบภายนอกและตัวถังของรถยนต์ไฟฟ้า

วิธีตรวจรับรถใหม่ในส่วนภายนอกที่แม่นยำที่สุด คือ การตรวจเช็กในที่แสงสว่างเพียงพอ เพื่อหาความผิดปกติของรอยต่อตัวถัง (Gap) และความสม่ำเสมอของสีรถได้

โดยส่วนใหญ่แล้ว รถยนต์ไฟฟ้ามักมาพร้อมกับดีไซน์ตัวถังที่เน้นอากาศพลศาสตร์ (Aerodynamics) ดังนั้น รอยตะเข็บและขอบยางต้องแนบสนิทเพื่อป้องกันเสียงลมและน้ำรั่วซึม

จุดที่ต้องเช็ก | รายละเอียดที่ต้องตรวจสอบ
สีและตัวถัง | รอบตัวรถ หลังคา ต้องไม่มีรอยขีดข่วน ลักยิ้ม หรือ รอยสีแตกตามมุมกันชน
ใต้ฝากระโปรง | ดูระดับน้ำหล่อเย็น (Coolant) ในถังสำรอง
ฝาชาร์จ | ตรวจสอบว่าฝาชาร์จปิดสนิทเรียบไปกับตัวถังหรือไม่
กระจก และ Sunroof | ขอบยางต้องเรียบสนิท ไม่มีรอยขีดข่วนบนกระจก และ เปิด-ปิดกได้ลื่นไหล
ระบบไฟ | ไฟหน้า-หลัง ไฟเลี้ยว ไฟสูง และไฟฉุกเฉินต้องสว่างครบทุกดวง
ล้อและยาง | ต้องเป็นล้อใหม่ไม่มีรอยเบียด เช็กปีผลิตยาง และจานเบรกต้องไม่มีรอยร้าว

2. การตรวจสอบระบบซอฟต์แวร์และหน้าจอ (Software)

จุดที่สำคัญที่สุดในการรับรถ EV คือ การตรวจสอบเวอร์ชันซอฟต์แวร์ให้เป็นปัจจุบันที่สุด (Update Version ล่าสุด) และการตั้งค่าหน่วยวัดระยะทาง เนื่องจากรถ EV ส่วนใหญ่จะตั้งค่ามาตรฐานโรงงานมาเป็น NEDC ซึ่งมักจะแสดงระยะทางเกินจริง การขอให้ศูนย์เปลี่ยนเป็นหน่วย WLTP จะช่วยให้ผู้ขับขี่ประเมินระยะทางที่วิ่งได้จริงแม่นยำกว่าเมื่อต้องเดินทางไกล

จุดที่ต้องเช็ก | รายละเอียดที่ต้องตรวจสอบ
Update Software | ตรวจสอบว่าเป็นเวอร์ชันล่าสุดหรือไม่ สามารถอัปเดตเวอร์ชันใหม่ได้หรือเปล่า
Connectivity | ทดสอบเชื่อมต่อ Apple CarPlay, Android Auto และ Bluetooth
Navigation | ลองเปิด Maps เพื่อเช็กการรับสัญญาณ GPS
Language | ตั้งค่าระบบคำสั่งเสียง (เช่น ภาษาไทย) และตรวจสอบการตอบสนอง
Display Unit | ให้ศูนย์เปลี่ยนการแสดงผลจาก NEDC เป็น WLTP เพื่อความแม่นยำในการคำนวณระยะทางแบตเตอรี่

3. การตรวจสอบระบบไฟฟ้าและอุปกรณ์ชาร์จ (Charging Equipment)

อย่าลืมทดสอบการชาร์จไฟทั้งระบบ AC และ DC กับรถคันจริงก่อนออกจากโชว์รูม เพื่อยืนยันว่า Module การรับไฟของรถไม่มีปัญหา

จุดที่ต้องเช็ก | รายละเอียดที่ต้องตรวจสอบ
Wall Charge | ตรวจสอบเอกสารรับประกันและการนัดหมายติดตั้ง
Portable Charger | สายชาร์จพกพาต้องอยู่ในสภาพสมบูรณ์ พร้อมกระเป๋าเก็บ
V2L (Vehicle to Load) | หากรถรองรับ ให้ทดสอบเสียบปลั๊กใช้งานกับอุปกรณ์ไฟฟ้าเบื้องต้น
ชุดซ่อมยาง | เนื่องจากรถ EV ส่วนใหญ่ไม่มีล้ออะไหล่ ชุดปั๊มลมและน้ำยาอุดรอยรั่วจึงจำเป็นมาก

4. การตรวจสอบใต้ท้องรถยนต์ (Underbody Inspection)

การยกรถเพื่อตรวจสอบใต้ท้องรถเป็นขั้นตอนที่สำคัญมาก เนื่องจากใต้ท้องรถเป็นตำแหน่งของแบตเตอรี่ โดยหากมีการกระแทกจากการขนส่ง หรือ มีรอยบุบที่แพ็กแบตเตอรี่ อาจส่งผลต่อความปลอดภัยและความคุ้มครองของประกันรถยนต์ไฟฟ้าในภายหลังได้

จุดที่ต้องเช็ก | รายละเอียดที่ต้องตรวจสอบ
ฝาครอบแบตเตอรี่ | ต้องไม่มีรอยยุบ รอยกระแทก หรือรอยขูดขีดรุนแรง
น็อตทุกตัว | ต้องขันแน่น มีมาร์กสีจากโรงงานครบถ้วน
ซุ้มล้อ | ตรวจสอบน็อตและพลาสติกกรุซุ้มล้อว่ายึดแน่น ไม่หลุดหลวม
รอยรั่วซึม | เช็กคราบน้ำมัน น้ำยาหล่อเย็น ของเหลวรั่วซึมที่บริเวณใต้ท้องรถ

5. เอกสารสำคัญที่ต้องได้รับในวันออกรถใหม่

เอกสารที่ถูกต้องและครบถ้วน คือ หลักฐานสำคัญในการเคลมประกันและการขายต่อในอนาคต โดยเฉพาะหมายเลขตัวถัง (VIN) และหมายเลขมอเตอร์ที่ต้องตรงกับในกรมธรรม์ประกันภัย

ดังนั้น เมื่อได้รับเอกสารทั้งหมดมาแล้ว อย่าลืมตรวจสอบรายละเอียดต่างๆ เหล่านี้ให้ดี

จุดที่ต้องเช็ก | รายละเอียดที่ต้องตรวจสอบ
เอกสารตัวรถ | คู่มือการใช้งาน สมุดทะเบียน (หรือสำเนา) ป้ายแดงพร้อมเล่ม
เอกสารประกัน | กรมธรรม์ประกันภัยชั้น 1 เอกสาร พรบ. และใบเสร็จค่ามัดจำ/ดาวน์
เอกสารการรับประกันรถยนต์ | ใบรับประกันตัวรถ (Warranty) ใบรับประกันแบตเตอรี่ คูปองเช็กระยะฟรี รวมถึงเอกสารสิทธิพิเศษอื่นๆ
Application | การลงทะเบียนใน App ประจำยี่ห้อรถ (เช่น BYD App, Tesla App) เพื่อสั่งการรถผ่านมือถือ

จบลงไปแล้วกับเช็กลิสต์การตรวจรับรถยนต์ไฟฟ้าใหม่ ซึ่งนอกจากจะดูความสวยงามภายนอก และ เลือกฤกษ์ที่เป็นมงคลแล้ว คุณยังต้องตรวจสอบชิ้นส่วนต่างๆ ให้ละเอียดถี่ถ้วน เพื่อให้สามารถขับขี่รถยนต์ได้อย่างปลอดภัย และราบรื่นมากที่สุดด้วย

อย่างไรก็ดี หากตรวจสอบตามลิสต์ข้างต้นแล้วพบความเสียหาย หรือ Defect จากทางโรงงาน แนะนำให้แจ้งเซลล์และบันทึกลงในใบรับรถ (PDI) ในทันที โดยหากเป็นจุดใหญ่ที่กระทบต่อความปลอดภัย เช่น แบตเตอรี่มีรอย หรือ เป็นชิ้นส่วนที่ส่งผลต่อความปลอดภัย คุณมีสิทธิ์ปฏิเสธการรับรถได้เช่นกัน

เมื่อใช้รถยนต์ไฟฟ้าแล้วอย่าลืมศึกษาเรื่อง บริการช่วยเหลือรถเสียฉุกเฉิน ด้วยนะ เมื่อรถเสียกระทันหันจะได้เตรียมรับมือและขอความช่วยเหลือได้อย่างถูกต้อง อ่านต่อที่บทความนี้ คลิกเลย

อุ่นใจทุกการใช้งานรถยนต์ไฟฟ้า เลือกประกันรถยนต์ไฟฟ้าที่ตอบโจทย์

นอกจากจะตรวจรับรถยนต์เพื่อสร้างความปลอดภัยในการขับขี่แล้ว การทำประกันรถยนต์ไฟฟ้าก็เป็นอีกหนึ่งเรื่องสำคัญที่จะช่วยให้คุณบริหารความเสี่ยงจากอุบัติเหตุที่นำมาซึ่งค่าใช้จ่ายในการซ่อมบำรุงได้เช่นกัน
ประกันรถยนต์ไฟฟ้าซันเดย์ มาพร้อมกับความคุ้มครองที่คุณเลือกปรับแต่งได้ ให้คุณได้จ่ายเบี้ยที่เหมาะสมกับไลฟ์สไตล์มากที่สุด ลองเช็กเบี้ยเพื่อวางแผนประกันรถยนต์ไฟฟ้าได้ที่เว็บไซต์ easysunday.com

มอบประสบการณ์ประกันภัยที่ง่ายที่สุดสำหรับผู้ถือกรมธรรม์ซันเดย์ด้วยฟีเจอร์ Snap & Claim

ฟีเจอร์ใหม่มาพร้อมกับระบบประมวลผลผ่าน Learning Machine (AI) ที่จะช่วยวิเคราะห์และประเมินความเสียหายผ่านรูปถ่ายได้อย่างแม่นยำและรวดเร็ว โดยคุณสามารถถ่ายรูปความเสียหายของรถยนต์ตามเงื่อนไขที่กำหนดเพื่อรับการประเมินความเสียหายอย่างถูกต้อง

ลูกค้าซันเดย์สามารถใช้ฟีเจอร์ Snap & Claim ได้ง่ายๆ ผ่านซูเปอร์แอปฯ Jolly by Sunday ได้ใน 3 ขั้นตอน

ไปที่หน้ากรมธรรม์บนซูเปอร์แอปฯ Jolly by Sunday จากนั้นกดยื่นเคลม

เลือกฟีเจอร์ Snap & Claim เพื่อยื่นเคลมด้วยตนเอง

ถ่ายรูปความเสียหายและกรอกข้อมูลให้ครบ พร้อมรับใบเคลมออนไลน์ใน 30 นาทีหลังยื่นเคลมสำเร็จ (หากยื่นเคลมในวันและเวลาทำการ) ซึ่งผู้เอาประกันสามารถนำใบเคลมออนไลน์ที่ได้รับนี้ไปยื่นให้กับศูนย์ หรือ อู่ซ่อมรถยนต์ในเครือ เพื่อดำเนินการซ่อมต่อไป

นอกจากนี้ ผู้เอาประกันยังสามารถติดตามสถานะการเคลมและการซ่อมรถยนต์ได้ผ่านซูเปอร์แอปฯ Jolly by Sunday ได้ตลอด 24 ชั่วโมง